คำสั่งกระทรวงการคลัง ที่ 74/2549 เรื่อง การมอบอำนาจลงนามในเอกสารเกี่ยวกับการกู้เงินจากตลาดเงินทุนต่างประเทศ
คำสั่งกระทรวงการคลัง
คำสั่งกระทรวงการคลัง
ที่ ๗๔/๒๕๔๙
เรื่อง การมอบอำนาจลงนามในเอกสารเกี่ยวกับการกู้เงินจากตลาดเงินทุนต่างประเทศ[๑]
 

เพื่อให้การปฏิบัติราชการของกระทรวงการคลังในส่วนที่เกี่ยวกับการกู้เงินจากตลาดเงินทุนต่างประเทศเป็นไปด้วยความรวดเร็วและเหมาะสม
รัฐมนตรีว่าการกระทรวงการคลังโดยอาศัยอำนาจตามความในพระราชบัญญัติการบริหารหนี้สาธารณะ
พ.ศ. ๒๕๔๘ มาตรา ๑๒ ประกอบกับพระราชบัญญัติระเบียบบริหารราชการแผ่นดิน พ.ศ. ๒๕๓๔ ซึ่งแก้ไขเพิ่มเติมโดยพระราชบัญญัติระเบียบบริหารราชการแผ่นดิน
(ฉบับที่ ๕) พ.ศ. ๒๕๔๕ มาตรา ๓๘ (๒) และกฎกระทรวงว่าด้วยกลุ่มภารกิจ (ฉบับที่ ๒) พ.ศ.
๒๕๔๖ จึงเห็นสมควรมอบอำนาจในการสั่ง การอนุญาต การอนุมัติการปฏิบัติราชการหรือการดำเนินการอื่น
ที่รัฐมนตรีว่าการกระทรวงการคลังจะพึงปฏิบัติหรือดำเนินการตามกฎหมาย ระเบียบ ข้อบังคับ
คำสั่งหรือมติของคณะรัฐมนตรีที่มิได้กำหนดเรื่องการมอบอำนาจไว้เป็นอย่างอื่น หรือมิได้ห้ามเรื่องการมอบอำนาจไว้ให้แก่
รองปลัดกระทรวงการคลังหัวหน้ากลุ่มภารกิจด้านรายจ่ายและหนี้สิน หรือผู้อำนวยการสำนักงานบริหารหนี้สาธารณะ
สั่งและปฏิบัติราชการแทนรัฐมนตรีว่าการกระทรวงการคลังในเรื่อง ดังต่อไปนี้

๑.
ลงนามในตราสารหนี้ในรูป Global Certificate หรือที่จะเรียกในชื่ออื่น

๒.
ลงนามในสัญญากู้ หนังสือหรือสัญญาค้ำประกัน และเอกสารอื่น ๆ ที่เกี่ยวข้องกับการกู้เงินจากตลาดเงินทุนต่างประเทศ

๓.
ลงนามในประกาศกระทรวงการคลังที่เกี่ยวข้องกับการกู้เงินจากตลาดเงินทุนต่างประเทศ

ทั้งนี้
ตั้งแต่บัดนี้เป็นต้นไป


สั่ง ณ วันที่ ๙ กุมภาพันธ์
พ.ศ. ๒๕๔๙
ทนง พิทยะ
รัฐมนตรีว่าการกระทรวงการคลัง
ชัชสรัญ/จัดทำ
๒๒ กุมภาพันธ์ ๒๕๔๙

ศิรวัชร์/ปรับปรุง
๒ พฤศจิกายน ๒๕๕๙
[๑] ราชกิจจานุเบกษา เล่ม ๑๒๓/ตอนพิเศษ ๒๖ ง/หน้า ๑๔/๒๐ กุมภาพันธ์ ๒๕๔๙